Panalitian Sharon N DeWitte matan University of South Carolina sudah mambarii dimensi hanyar dalam mampalajari wabah Maut Hitam wan mambarii tampilan panambayan kahidupan binian wan kakanakan salawas wabah malanda. Panalitian tentang Maut Hitam jarang tarjadi karana sampel nang dipakai sangat jarang, hanya babarapa sampel ganal nang jalas baasal matan abad ka-14 pas Maut Hitam terjadi. Manurut analisis Sharon Dewitte, Maut Hitam nang tarjadi pas abad ka-14 bukan wabah pamusnah massal, malainakan ditujukan lawan urang nang talamah matan saban sisi tarmasuk umur wan awak. Urang nang salamat matan Maut Hitam maalami masa parbaikan kasihatan wan baumur panjang dimana rata-rata habis umur bakisar 70 hingga 80 tahun dibandingakan urang nang hidup sabalum wabah malanda. Kundisi awak manulungi kalangsungan hidup imbah Maut Hitam, dimana kasihatan kada salalu sama tatapi manjalasakan kundisi daya tahan tubuh bartahan dalam melawan wabah penyakit nang baulang. Sacara langsung maupun kada langsung, wabah Maut Hitam sangat kuat mambantuk pula kamatian barkalanjutan salawas babarapa ganarasi imbah baakhirnya epidemi.